Hans Haslum

Hans Johnsen Haslum (født 8. november 1789, død 5. juli 1875) var gårdbruker, sersjant, medlem av Riksforsamlingen på Eidsvoll i 1814 og ordfører.Hans Haslum fra Norsk biografisk leksikon Han var også ansatt som statens første oppsynsmann på Eidsvollbygningen i 1857.

Haslum var oppvokst på gården vestre Haslum i Bærum. Han fikk undervisning hjemme av en huslærer.

Haslum valgte en militær karriere og var først i dragonkompaniet, senere i Artillerikorpset, hvor han var sersjant da han ble valgt som representant til Riksforsamlingen på Eidsvoll. Under forhandlingene stemte han med selvstendighetspartiet.Hans Haslum fra Eidsvoll 1814

To år senere giftet han seg og overtok ektefellens gård Nordre Ås i Ås i Akershus. Etter hvert fikk han en posisjon i bygden, var poståpner og fungerende lensmann, og i 1838–1841 var han bygdens første ordfører.

Etter at staten overtok Eidsvollsbygningen i 1851 fikk han stilling som oppsynsmann og innehadde den til sin død. Der bodde han i nordre paviljong ved Eidsvollsbygningen.

Hans Haslum var tipptippoldefar til Jonas Gahr Støre.http://www.nrk.no/kultur-og-underholdning/1.10875017  Vestre Haslum er i dag bebygd med boliger, men en svært ombygd drengestue fra Haslums tid består. Også våningshuset på Norderås er bevart, selv om også denne bygningen er en del endret<ref>Jørn Holme (red): De kom fra alle kanter - Eidsvollsmennene og deres hus, Cappelen Damm 2014''</ref>.
 Referanser 

 Litteratur 
 Anders Bjønnes m.fl. (redaktører): Eidsvollsmennene – Hvem var de?'', Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Eksterne lenker 



Kategori:Eidsvollsmenn
Kategori:Ordførere i Ås
Kategori:Norske bønder
Kategori:Norske offiserer
Kategori:Personer fra Bærum kommune